L 2/10
HU
Az Európai Unió Hivatalos Lapja
2023.1.4.
(6)
2022. március 23-án a Hatóság az (EU) 2015/2283 rendelet 11. cikkének megfelelően elfogadta az egész Acheta domesticusból (házi tücsök) előállított, részben zsírtalanított por mint az (EU) 2015/2283 rendelet szerinti új élelmiszer biztonságosságáról szóló tudományos szakvéleményét (9).
(7)
Tudományos szakvéleményében a Hatóság arra a következtetésre jutott, hogy az Acheta domesticusból (házi tücsök) előállított, részben zsírtalanított por a javasolt felhasználási feltételek és felhasználási mennyiségek mellett biztonságos.
Ezért az említett tudományos szakvélemény elegendő alapot nyújt annak megállapításához, hogy az általános népességnek szánt sokmagvas kenyérben és zsemlefélékben, sós kekszekben (kréker) és sós pálcikákban, müzliszeletekben, sütött termékekhez használt száraz előkeverékekben, kekszekben, töltött és nem töltött tésztaalapú termékekben, szószokban, feldolgozott burgonyatermékekben, hüvelyesekből készített és zöldségalapú ételekben, pizzákban, tésztaalapú termékekben, tejsavóporban, húshelyettesítőkben, levesekben és leveskoncentrá­ tumokban vagy -porokban, kukoricaliszt-alapú snackekben, sörszerű italokban, csokoládétartalmú édességekben, diófélékben és olajos magvakban, chipsektől eltérő snackekben, valamint előkészített húsokban felhasznált, Acheta domesticusból (házi tücsök) előállított, részben zsírtalanított por teljesíti az (EU) 2015/ 2283 rendelet 12. cikkének (1) bekezdése szerinti forgalombahozatali feltételeket.
(8)
Az általánosságban a rovarokhoz kapcsolódó élelmiszer-allergiáról közzétett korlátozott számú, nem egyértelműen az Acheta domesticus fogyasztásából eredő anafilaxia-megbetegedésekre utaló adat, valamint az arra utaló bizonyítékok alapján, hogy az Acheta domesticus több, potenciálisan allergén fehérjét is tartalmaz, a Hatóság a szakvéleményében arra a következtetésre jutott, hogy ezen új élelmiszer fogyasztása szenzibilizációt válthat ki az Acheta domesticus eredetű fehérjékkel szemben.
A Hatóság további kutatások elvégzését javasolta az Acheta domesticus allergén hatásával kapcsolatban.
(9)
A Hatóság ajánlása tükrében ezért a Bizottság jelenleg vizsgálja az Acheta domesticus allergén hatásával kapcsolatban szükséges kutatások elvégzésének lehetőségeit.
Amíg a Hatóság nem értékeli a kutatás által generált adatokat, és figyelembe véve, hogy az Acheta domesticus fogyasztását az elsődleges szenzibilizáció és az allergiák eseteivel közvetlenül összekapcsoló bizonyítékok nem meggyőzőek, a Bizottság úgy véli, hogy az Acheta domesticus elsődleges szenzibilizációs potenciáljára vonatkozóan nem szükséges különös jelölési követelményeket felvenni az engedélyezett új élelmiszerek uniós jegyzékébe.
(10)
Szakvéleményében a Hatóság azt is megállapította, hogy az Acheta domesticusból (házi tücsök) előállított, részben zsírtalanított por fogyasztása a rákfélékre, a puhatestűekre és a poratkákra allergiás személyeknél allergiás reakciót válthat ki.
A Hatóság megjegyezte továbbá, hogy az új élelmiszerbe további allergének is kerülhetnek, amennyiben ezek az allergének jelen vannak a rovarok táplálására szolgáló szubsztrátumban.
Ezért helyénvaló, hogy az Acheta domesticusból (házi tücsök) előállított, részben zsírtalanított port tartalmazó élelmiszereket az (EU) 2015/ 2283 rendelet 9. cikkének megfelelően jelöljék.
(11)
Tudományos szakvéleményében a Hatóság megjegyezte továbbá, hogy az Acheta domesticusból (házi tücsök) előállított, részben zsírtalanított por biztonságosságára vonatkozó következtetése az előállítási eljárás részletes leírásával, a felépítésben részt vevő anyagok elemzésének eredményeivel, a szennyező anyagokra vonatkozó analitikai adatokkal, a stabilitási vizsgálatok eredményeivel, a mikrobiológiai paraméterekre vonatkozó analitikai adatokkal, valamint a fehérjeemészthetőségi vizsgálatok eredményeivel kapcsolatos tudományos tanulmányokon és adatokon alapult, amelyek nélkül nem tudta volna értékelni az új élelmiszert, és nem tudta volna levonni következtetését.
(12)
A Bizottság felkérte a kérelmezőt, hogy támassza alá az említett tudományos tanulmányok és adatok védett jellege kapcsán támasztott igénye indokolását, és pontosítsa az azokra vonatkozó, az (EU) 2015/2283 rendelet 26. cikke (2) bekezdésének b) pontja szerinti kizárólagos hivatkozási jogot érintő állítását.
(13)
A kérelmező kijelentette, hogy a kérelem benyújtásának időpontjában a nemzeti jog értelmében tulajdonosi és kizárólagos hivatkozási joggal rendelkezett az előállítási eljárás részletes leírásával, a felépítésben részt vevő anyagok elemzésének eredményeivel, a szennyező anyagokra vonatkozó analitikai adatokkal, a stabilitási vizsgálatok eredményeivel, a mikrobiológiai paraméterekre vonatkozó analitikai adatokkal, valamint a fehérjeemészthetőségi vizsgálatok eredményeivel kapcsolatos tudományos tanulmányokra és adatokra vonatkozóan, és ezért harmadik felek jogszerűen nem férhetnek hozzájuk, nem használhatják fel őket, illetve nem hivatkozhatnak rájuk.
(9) EFSA Journal 2022;20(5):7258.